TABULAE PHYSIOGNOMICAE ۱۰ 
partibus dignoscantur. Silva vero ipsa, quae est regni 
Amazonum fluminis, oppido inter se differt pro regio- 
num situ: alia est proxima fluminis cursum, alia in ejus 
insulis submissis atque arenosis, alia quae longe distat 
ab amni in superioribus regni partibus. 
Ea, quam hic proposuimus, tabula depingit silvam 
proxime flumen sitam, i. e. secundum ejus ripas procur- 
rentem; exposita est illa fluminis inundationibus, quae 
infra locum, ubi conveniunt Amazonum fluvius et Rio 
Negro, celerrime adscendunt et altissime mensibus Mar- 
tio et Aprili; Arbores, quae triginta pedes et altius 
inundantur, tum largissime promittunt folia floresque; 
atque his ipsis, quae quotannis ingruunt, altioribus aquis 
fit, ut ramos ibidem videas primarios supra aquarum fasti- 
gium e caudice enatos. Herbae vero et dumeta locorum 
demissorum, quae undis plane obruta computrescunt, ubi 
aqua decurrit, eo laetius redintegrantur. Haecce est 
quam tabula depingit regio prope fluminis litora et op- 
pidum Santarem. — Conspicitur prodiga in litore herba- 
rum cannarumque vegetatio, simulque occurrunt densae 
series caudicum candidorum Aroidearum arborescen- 
tium, qui sunt ornati foliis magnis sagittatisque. E limo, 
ubi alia vacat vegetatione, ut parasita singularis, He- 
losis gujanensis, stirps aphylla carnosa, fungo simil- 
lima purpureo, emergit ex arborum radicibus. Arbo- 
res Ingae generis, teneris ornatae foliis et legumini- 
bus magnis ac dependentibus insignes, atque alia Le- 
guminosa parva multumque divisa fronde, Pithecol- 
lobium, nec non Triplaris americana, et quae la- 
tissime distributa crescit Cecropia peltata, cingentes 
litora amnis tranquillos sinus obumbrant, in quibus Nym- 
phaearum diffusa sunt folia magna ac peltata. Pal- 
marum graciles Astrocaryi Jauari et Euterpes ole- 
raceae caudices vides aliarum arborum cacumina su- 
perantes. Theobroma Cacao ramis brevibus crassis- 
que et in directum distensis modo in his, modo in cau- 
dice ipso profert fructus melonibus haud dissimiles. 
Prope ab illa adspicies Smilacis brachia longis com- 
plexibus, eujus radices ab incolis colliguntur pro Sal- 
saparilha. "Totius regionis flos magnificentissimus est 
Carolinea princeps, cui haud immerito hoc datum est 
nomen propter candidum splendorem petalorum, quae 
tomento fulvo obsessa pedis fere longitudinem asse- 
quuntur. Ficus doliariae ingentis magnitudinis coro- 
nant ripas inque hospitalibus ramis innumerae parasita- 
rum turbae, Bromeliis, Pitcairniis, Anthuriis variis 
et Orchideis magnifica florum fabrica insignibus, prae- 
bent domicilia, dum Bauhiniae Outimoutae aliarumque 
complurium funes modo in aérem tendentes modo deor- 
sum radicantes miris variisque formis illas circum circa 
complectuntur. : 
Propositum nobis est Florae Brasiliensis divitias 
describentibus , non in mera ordinum generumque et 
specierum. systematica adumbratione adquiescere, sed 
etiam lectori ostendere rationem, qua plantarum genera 
per diversas Brasiliae regiones diffusa sint atque varie- 
gata et explanare modum, quo soli tegumentum efficiant 
vivum ac spirans vitamque largiens pre locorum diver- 
sitate ubique diversam. Quod ut recte et facile pera- 
gamus, necessarium nobis visum est, praecipuas vege- 
tationis diversitates non verbis solum depingere, sed 
tabulis physiognomicis illustrare. Ita enim amici lecto- 
res, qui studio singulas plantas Brasilienses cognoscen- 
di ducuntur, in medio quasi ipsius Florae theatro po- 
siti, amoena illa prodigae naturae viridaria, nobis du- 
cibus, percurrere poterunt et animi oculis, non sine 
summa confidimus voluptate, ea quasi viva et animata 
percipere, quae adire et praesentes cognoscere ipsis 
fortuna invidit. Hoc igitur consilio diversarum Brasi- 
liae regionum imagines proposuimus ita expressas, ut 
herbas et arbores conspicere possis, quae in quavis 
regione prae ceteris peculiares proveniunt, easque iía 
consociatas, ut regioni singularem quendam impertiant 
colorem illique solemnem, quem quidem in Brasiliae 
diversis regionibus esse diversissimum nemo est, qui 
ignoret. Has vero imagines, ut rite et perfecte intelli- 
gantur, sufficiet, pauca addere de uniuscujusque regionis 
indole et stirpium, quas alunt, nomina breviter adtingere. 
I. SILVA IN RIPA FLUVII AMAZONUM, CAA - YGAPO 
INCOLIS DICTA. 
Vegetationem in ingenti fluvii Amazonum regno 
praesertim. quo perfluit Brasiliam, proprii aliquid ha- 
bere, multisque rebus a vegetatione terrarum affinium 
differre, pluribus jam locis operum, de Brasilia a no- 
bis scriptorum commemoravimus *). Cujus regionis lon- 
ge maxima pars tecta est silva densa et alta, quae In- 
dis tantummodo feris hominumque congressus et socie- 
tatem fugientibus est domicilio. Coeli calor magnus est et 
aequabilis, qualis premit limitem aequinoctialem, et hu- 
mor praepotens, qui plantis e pluvia frequenti nec non ex 
innumeris adducitur fontibus, quibus solum scatet con- 
stans saxo arenario, limi et margae síratis solemniter 
obtecto: id quod plantarum naturae summopere favet, ut 
vix uspiam orbis terrarum vegetationem invenias opu- 
lentiorem, splendidiorem, copia, magnitudine, varie- 
tate magis absolutam. Has plantas maxime propterea, 
quod tantopere iis favet Neptunus, appellavi plantas 
Najades, ut ab illis quae in aliis eminent Brasiliae 
*) Cf.Iter brasil.IIT. 1285. 1374. sqq. Agrostograph. bras. 551. sqq. 
Die Physiognomie des Pflanzenreiches in Brasilien. Flora aut 
Ephemerid. botan. Ratisbon. 1837. Appendix 66. sqq. 
Tab. physiogn. 
